Hilari Klinton u Gruziji
Američka državna serketarka danas zaključuje petodnevnu posetu Centralnoj Evropi i Južnom Kavkazu
Današnjom posetom Gruziji američka državana sekretarka  završava obilazak pet zemalja u Centralnoj Evropi i južnom Kavkazu. Ona je pozvala na okončanje ruske okupacije dve gruzijske separatističke oblasti, Južne Osetije i Abhazije. Hilari Klinton ističe da unapređenje odnosa između Obamine administracije i Moskve, koje je u toku, ide na korist bivših sovjetskih republika i američkih saveznika koje je ovih dana posetila. Međutim, Klintonova nije krila negodovanje Sjedinjenih Država zbog vojnog prisustva Rusije u dve separatističke oblasti Gruzije, koje se kosi sa rusko-gruzijskim primirjem sklopljenim između dve zemlje u avgustu 2008. Na sinoćnoj konferenciji za štampu u jermenskoj prestonici, Jerevanu, državna sekretarka je rekla da spor sa Rusijom zbog Gruzije ne bi trebalo da ometa američko-rusku saradnju po drugim pitanjima. „“ rekla je Hilari Klinton. Južna Osetija i Abhazija, sa velikim brojem stanovnika ruskog porekla, odupiru se integraciji sa ostalom Gruzijom još od raspada Sovjetskog Saveza. Hilari Klinton i drugi američki zvaničnici ističu svoju podršku teritorijalnom integritetu Gruzije i odbacuju nezavisnost ta dva entiteta, koju je pored Rusije priznao veoma mali broj drugih zemalja. Ali trenutno ne postoji nikakav međunarodni napor za povratak te dve oblasti pod kontrolu vlade u Tbilisiju. Američki zvaničnici smtraju da bi sprovođenje reformi i ekonomski razvoj u Gruziji mogli da uvere stranovnike te dve separatističke oblasti u prednost savezništva sa centralnom vladom. Tokom svoje šestosatne posete Tbilisiju, sekretarka Klinton bi trebalo da se sastane sa predsednikom Mihailom Sakašvilijem, zvaničnicima opozicije i članovima gruzijskih organizacija za izgradnju civilnog društva. U okviru petodnevne turneje, Klintonova je još posetila Ukrajinu, Poljsku, Jermeniju i Azerbejdžan. Ona se vraća u Vašington u utorak ujutro, kako bi učestvovala u razgovorima Bele kuće sa izraelskim premijerom Benjaminom Netanjahuom.